3 Se Satane Diabolo a se dirileng se ile sa tsosa potso ya gore a tota Jehofa o tshwanelwa ke go busa. O ne a tlhalosa gore Modimo ga se Mmusi yo o siameng le gore o tima batho ba gagwe dilo tse di molemo. Go ya ka Diabolo, batho ba ka itumela tota e bile ba ka tshela sentle fa ba ipusa. (Gen. 3:1-5) Gape Satane o ne a re ga go na motho ope yo o ikanyegang mo Modimong le gore fa mathata a tlhaga, ga go na motho yo o ka ikobelang bolaodi jwa ga Jehofa. (Jobe 2:4, 5) Ka ntlha ya kgang eno ya ga Diabolo, Jehofa o letla batho gore ba iponele gore go tshela ntle le melao ya gagwe e e siameng ga go molemo gotlhelele. e le gore merafo ka moka ya lefaseng e tsebe gore Jehofa ke Modimo wa therešo. Ga go na yo mongwe.